CELEX: 62010TN0566
Language: et
Date: 2010-12-15 00:00:00
Title: Kohtuasi T-566/10: 15. detsembril 2010 esitatud hagi — Ertmer versus Siseturu Ühtlustamise Amet — Caterpillar (erkat)

19.2.2011   
            
            
               ET
            
            
               Euroopa Liidu Teataja
            
            
               C 55/27
            
         15. detsembril 2010 esitatud hagi — Ertmer versus Siseturu Ühtlustamise Amet — Caterpillar (erkat)
   (Kohtuasi T-566/10)
   2011/C 55/48
   Hagiavaldus esitati saksa keeles
   
      Pooled
   
   
      Hageja: Jutta Ertmer (Tatsungen, Saksamaa) (esindajad: advokaadid A. von Mühlendahl ja C. Eckhartt)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Caterpillar, Inc. (Illinois, USA)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) (edaspidi „ühtlustamisamet”) esimese apellatsioonikoja 7. septembri 2010. aasta (asi R 270/2010-1) otsus;
            
         
               —
            
            
               jätta rahuldamata Caterpillar, Inc.-i 17. veebruari 2010. aasta kaebus ühtlustamisameti tühistamisosakonna 8. jaanuari 2010. aasta otsuse peale, mis tehti tühistamismenetluses nr 2504;
            
         
               —
            
            
               mõista kohtukulud välja Siseturu Ühtlustamise Ametilt ja Caterpillar Inc-lt, juhul kui viimatinimetatu astub menetlusse.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk „erkat” kaupadele klassides 7 ja 42.
   
      Ühenduse kaubamärgi omanik: hageja.
   
      Ühenduse kaubamärgi kehtetuks tunnistamist taotlev pool: Caterpillar Inc.
   
      Kehtetuks tunnistamise taotleja õiguste aluseks olev kaubamärk: taotlust põhjendati artikli 53 lõike 1 punkti a alusel siseriikliku ja ühenduse sõnamärgiga „CAT” ja sõna „CAT” sisaldavate siseriiklike ja ühenduse kujutismärkidega, kaupadele ja teenustele klassides 7 ja 42,
   
      Tühistamisosakonna otsus: lükata kehtetuks tunnistamise taotlus tagasi.
   
      Apellatsioonikoja otsus: rahuldada apellatsioonkaebus ja tunnistada taotluses nimetatud kaubamärk kehtetuks.
   
      Väited: määruse (EÜ) nr 207/2009 (1) artikli 8 koosmõjus artikliga 75 rikkumine, kuna vaidlustatud otsusest ei selgu, millise varasema kaubamärgi või kaubamärkide alusel apellatsioonikoda teise menetlusosalise taotluse rahuldas ja otsuse põhjenduse peamine osa oli kopeeritud ühest teisest otsusest; määruse nr 207/2009 artikli 8 lõike 1 punkti b rikkumine, kuna vastandatud kaubamärkide puhul ei esine segiajamise tõenäosust; määruse nr 207/2009 artikli 8 lõike 5 koosmõjus artikliga 75 rikkumine, kuna varasemaid kujutismärke ei teata ja nende kaubamärkide eristusvõime või maine kahjustamise või ärakasutamise ohtu ei esine.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).